Nem a lakásépítés, hanem ez húzza az építőipart
A főleg uniós pénzekből gründolt útépítések pörgetik a szektort.
2018 júliusában az építőipari termelés volumene a nyers adatok szerint 38 százalékkal haladta meg az egy évvel korábbit. Mindkét építményfőcsoport termelése nőtt: az épületek építésének volumene 28,5, az egyéb építményeké 48,3 százalékkal – derül ki a KSH statisztikáiból.

Az építőipar ágazatai közül a termelés volumene az épületek építésében 60,0, az egyéb építmények építésében 43,7, a speciális szaképítésben 20,2 százalékkal emelkedett.

A megkötött új szerződések volumene 70,3 százalékkal emelkedett. Július folyamán közlekedési infrastruktúra és távközlési hálózat fejlesztésére kötöttek nagy értékű szerződéseket.

Az építőipari vállalkozások július végi szerződésállományának volumene 61,6 százalékkal meghaladta az egy évvel korábbit. Az épületek építésére vonatkozó szerződések volumene 4,9, az egyéb építményeké 82,4 százalékkal nagyobb volt, mint egy évvel azelőtt.
statisztika építőipari volumen uniós források útépítés lakásépítés